Alle spillere har muligheten til å søke medlemskap i Verdensforsamlingen (), men bare for én nasjon om gangen. Resolusjoner i Verdensforsamlingen utformes av spillerne og implementeres i alle medlemsland ved vedtak. Verdensforsamlingen er videre delt inn i Generalforsamlingen og Sikkerhetsrådet. Verdensforsamlingen ble opprettet den 1. april 2008 og avløste det som tidligere het Forente nasjoner (), hvilket ble mottatt som en aprilspøk av spillermiljøet. Den 2. april viste det seg imidlertid at spilleier Max Barry hadde mottatt en klage fra virkelighetens Forente nasjoner med henvisninger til opphavsretten. Alle resolusjoner vedtatt av FN i spillet ble henlagt, og Verdensforsamlingen begynte fra bunnen av.